b'\n_START_ARTICLE_\nNorske interi\xc3\xb8rarkitekters og m\xc3\xb8beldesigneres landsforening\n_START_PARAGRAPH_\nNorske interi\xc3\xb8rarkitekters og m\xc3\xb8beldesigneres landsforening (NIL) er en landsorganisasjon for norske interi\xc3\xb8rarkitekter og m\xc3\xb8beldesignere. Foreningen ble stiftet 29. mai 1945. For \xc3\xa5 bli godkjent som medlem stilles det krav til utdanning. NIL er medlem av European Council of Interior Architects (ECIA).  _NEWLINE_Landsforeningen best\xc3\xa5r av 9 lokalforeninger, med tilsammen ca. 630 medlemmer (februar 2017). Det gis \xc3\xa5rlig ut \xc3\xa5rbok som inneholder fra 50 - 70 prosjekter med plantegninger, bilder og beskrivelser._NEWLINE_Organisasjonen har utnevnt syv \xc3\xa6resmedlemmer: Aud Dalseg, Solveig L\xc3\xb8nne Christiansen, Aase L\xc3\xb8rup J\xc3\xb8rgensen (d\xc3\xb8d 2018), Bj\xc3\xb8rn A. Larsen, Anne Lise Aas Rognlien, Trinelise Dysthe og Sven Ivar Dysthe.\n_START_SECTION_\nHistorie\n_START_PARAGRAPH_\nUnder andre verdenskrig forberedte blant annet studenter ved Statens h\xc3\xa5ndverks- og kunstindustriskole en ny forening av interi\xc3\xb8rarkitekter i det stille._NEWLINE_29. mai 1945 ble foreningen stiftet med navnet Interi\xc3\xb8rarkitektenes forening (IAF).Birger Dahl ble valgt til formann, Aage Schou til nestformann og Alf Sture og Arne Remlov og Aase L\xc3\xb8rup ble styremedlemmer._NEWLINE_I 1959 hadde foreningen omkring 120 medlemmer og foreningens navn ble endret til Norske interi\xc3\xb8rarkitekters landsforening (NIL)._NEWLINE_I 1963 startet foreningen medlemsbladet \xc2\xabINNE\xc2\xbb._NEWLINE_I 1965 tilrettela foreningens daglige leder Cato Mansrud og Alf \xc3\x98gland for stiftingen av det internasjonale forbund for interi\xc3\xb8rarkitekter (IFI)._NEWLINE_IFI het f\xc3\xb8rst International Federation der Innenarchitekten og senere ble navnet endret til International federation for Interior Designers._NEWLINE_Senere skiftet foreningen navn til Norske interi\xc3\xb8rarkitekters og m\xc3\xb8beldesigneres landsforening (NIL)._NEWLINE_I 1970 ble NIL medlem av Norges kunstnerr\xc3\xa5d._NEWLINE_I forbindelse med 25-\xc3\xa5rs-jubileet i 1970 avviklet NIL en konkurranse om innredning av en 4-roms leilighet p\xc3\xa5 Roms\xc3\xa5s.Jan Borgersen vant med et utkast av en handicapleilighet og en visjon av \xc2\xabfremtidens bolig\xc2\xbb ble vunnet av Terje Meyer._NEWLINE_I 1988 kom f\xc3\xb8rste utgave av foreningens \xc3\xa5rbok._NEWLINE_I 1989 arrangerte lokalavdelingen i Bergen den internasjonale IFI-kongressen, \xc2\xabSPACE\xc2\xbb, under festspilldagene i mai._NEWLINE_I 1995 hadde foreningen omkring 470 medlemmer hvorav 50 var studentmedlemmer._NEWLINE_I oktober 2019 har foreningen omkring 680 medlemmer, hvorav ca. 160 er studentmedlemmer.'